Супрацьпажарная ахова будынка падзяляецца на дзве катэгорыі: актыўную і пасіўную. Актыўная супрацьпажарная ахова, якая спрацоўвае непасрэдна пры ўзнікненні пажару, уключае ў сябе сістэмы выяўлення агню і сігналізацыю аб пажары, аўтаматычныя спрынклерныя сістэмы пажаратушэння, дзверы і жалюзі з плаўкімі элементамі, сістэмы пажарнага асвятлення і супрацьдымнай вентыляцыі. Недахопам актыўнай супрацьпажарнай сістэмы з’яўляецца магчымасць адносна лёгкага парушэння яе працаздольнасці, напрыклад, у выніку актаў вандалізму, звязаных з наўмысным пашкоджаннем механізму падачы вады ці вывядзеннем з строю размеркавальных клапанаў, ці праз элементарна недасведчанае абыходжанне з абсталяваннем. Таму для забеспячэння сапраўдна эфектыўнай аховы ад пажару неабходна выкарыстанне некалькіх сістэм аховы.